Казан шәһәре Идел буе районы «16 нчы татар-инглиз гимназиясе»

**ПРОЕКТ ЭШЕ**

**КИЛЕШ КУШЫМЧАЛАРЫ БУЕНЧА КҮНЕГҮЛӘР СИСТЕМАСЫ**

(татар төркемнәре өчен)

**Башкарды:**

Татар теле һәм әдәбияты укытучысы:

Гинятуллина Айгөл Рәшит кызы, Казан шәһәре Идел буе районы 16 нчы татар-инглиз гимназиясенең татар теле һәм әдәбияты укытучысы , 1 нче квалификацион категорияле укытучы.

Казан - 2016

**Эчтәлек**

**Кереш ..............................................................................................3**

**Беренче бүлек.** ...............................................................................5

I.1. Татар телендә килеш грамматик категориясен өйрәнү тарихыннан .......5

I.2. Грамматик категория буларак килеш ................................................7

**Икенче бүлек** .....................................................................................9

II.1. Мәктәп дәреслекләрендә килеш грамматик категориясенә өйрәтү үзенчәлекләре ..................................................................................9

II.2. Килеш грамматик категориясен тикшерү алымнары .........................13

**Йомгак ..........................................................................................**19

**Чыганаклар ......................................................................................**21

**Әдәбият** ...........................................................................................21

**КЕРЕШ**

**Теманың актуальлеге.** Уйлау, фикерләү сәләте, кешене җир йөзендәге башка җан ияләреннән аерып тора. Белгәнебезчә, фикер тел ярдәмендә формалаша һәм яши. Кеше чынбарлыкны үзенең аңы аша уздырып, тел чаралары ярдәмендә тасвирлап бирә ала. Ул үзенең фикерен җиткерү өчен авазлардан сүзләр ясый, сүзләрдән җөмләләр төзи. Ләкин уй, фикер аңлаешлы булсын өчен, сөйләмдә гади сүзләрне бирү генә җитми әле, менә шушы сүзләр арасындагы төрле мөнәсәбәтләр дә нинди дә булса грамматик чаралар ярдәмендә белдерелергә тиеш.

Яшәеш барышында затлар, предметлар, күренешләр арасында туа торган субъект-объект, урын-ара, охшату-чагыштыру, сәбәп-максат кебек күпсанлы мөнәсәбәтләрнең телдә билгеле бер грамматик чара­лар ярдәмендә белдерелүе килеш категориясен хасил итә. Мондый мөнәсәбәтләр, халыкларның нинди телдә сөйләшүенә бәйсез рәвештә, яшәеш барышында туалар. Әмма телдә бу мөнәсәбәтләрне белдерә торган чараларның нинди булуы hәp милли телнең эчке үзенчәлекләренә бәйле. Без бу чараларны гомумиләштереп килеш мөнәсәбәтләрен белдерә торган чаралар дип атадык. Тел белемендә алар килешләр дип кенә йөртеләләр.

Фәнни эшебезнең **максаты:** килеш кушымчалары буенча белемнәрне ныгытуга юнәлдерелгән күнегүләр системасын төзү.

Куелган максатка ирешү өчен, түбәндәге **бурычлар** куелды:

1) килеш категориясенә багышланган фәнни-методик хезмәтләргә күзәтү ясау;

2) татар телендә килеш категориясен өйрәнүгә юнәлдерелгән күнегүләр системасына күзәтү ясау.

3) килеш кушымчалары буенча белемнәрне ныгытуга юнәлдерелгән күнегүләр системасын эшләү.

**Фәнни эшнең теоретик һәм гамәли әһәмияте.**Билгеле булганча, фәндә төрле мәктәпләр яшәп килә, бер үк проблема төрле яссылыктан чыгып өйрәнелергә мөмкин. Әлеге хезмәт ярдәмендә татар теле белән кызыксынган укучыларга, студентларга, яшь белгечләргә килеш категориясе белән кыскача танышырга, татар телендәге килеш категориясен үзләштерүгә юнәлдерелгән күнегүләр системасын булдыру мөмкинлеген бирер.

**Хезмәтнең методологик нигезе һәм тикшеренү методлары.** Эшебезнең методологик базасы булып С. Хәлфин , И. Хәлфин, М.З.Зәкиев, В.Н.Хангильдинның, Ф.С.Сафиуллина, Ф.М.Хисамова, Ф.Ф.Харисов, К.С. Фәтхуллова, Ч.М. Харисова, Н.В. Максимов кебек галим-методистларның хезмәтләре алынды.

**Проектның структурасы**

Проект кереш, ике бүлек, йомгак, чыганаклар һәм әдәбият исемлегеннән тора.

**БЕРЕНЧЕ БҮЛЕК.**

**1. ТАТАР ТЕЛЕНДӘ КИЛЕШ ГРАММАТИК КАТЕГОРИЯСЕН ӨЙРӘНҮ ТАРИХЫННАН**

Билгеле булганча, татар теленең XVIII гасыр ахыры – XIX гасыр башына караган беренче грамматикалары рус телендә язылганнар. Аларга түбәндәге хезмәтләр керә: С. Хәлфин “Азбука татарского языка с обстоятельным описанием букв и складов, сочиненная для казанских гимназий учителем и адмиралтейской конторы переводчиком Сагитом Хальфиным” (1778); И. Гиганов “Грамматика татарского языка” (1801); И. Хәлфин “Азбука и грамматика татарского языка с правилами арабского чтения, преподаваемые в Казанской гимназии” (1809) һ.б. Бу хезмәтләр, нигездә рус грамматикалары үрнәгендә төзелгәннәр С.Хәлфиннең “Азбука татарского языка ...” дип аталган хезмәтеннән кала, барлык грамматикаларда да морфология бүлеге бар, һәм аларның һәрберсе азмы-күпме дәрәҗәдә төрле атамалар астында килешләр трында мәгълүматлар бирелгән. Аларда җиде килеш күрсәтелгән. Арада татар теленә хас булмаган килешләрнең булуы, аларның тәртибе, атамалары, әлеге грамматикаларда урын алган килешләр системасының М.В. Ломоносов грамматикасы үрнәгендә әшләнгәнлеген күрсәтә. М.В.Ломоносовның 1794 елда басылып чыккан “Российская грамматика”сында түбәндәге тәртип белән җиде килеш формасы бирелгән: им., п., род. п., дат. п., вин. п., зват.п.,твор. п., пред. п. [Ломоносов 1952: 411]

И. Хәлфин хезмәтендә дә татар теленең җиде килеш формасы күрсәтелгән: 1) *–ның,/-нең,* 2) *–ны/-не,* 3) *–га/-гә,* 4) *йә* кисәкчәсе белән, 5) *берлән, илә* 6) *сәбәпле,* 7) *хакында* бәйлекләре белән. И.Хәлфин да синтетик килешләр белән берәттән өч аналитик килеш формасын биргән И.Хәлфиннең грамматикасында творительный падеж *берлән, илә* бәйлеге ярдәмендә генә түгел, *-дан* кушымчасы белән дә бирелгән: *бикәдән* ‘от барышни’ [Хальфин 1809: 10-11].

Г. Ибраһимов, Җ. Вәлиди татар телендә килеш категориясе юк, дип саный. Җ.Вәлиди ярдәмче сүзләр белән беррәттән, “Вак сүзләр”дигән бүлектә килеш кушымчаларын – “кушымта”ларны бирә. Аның билгеләмәсе буенча, “кушымта”лар ярдәмлек сүзләр кебек җөмләдә сүзләрне бер-берсенә бәйләү һәм төрле мөнәсәбәтләрне бирү өчен кулланылалар һәм кушылып язылалар [Вәлиди 1914: 29]. 1919 елда басылып чыккан икенче хезмәтендә Җ.Вәлиди килеш кушымчаларын “тагылмалар” дип атый [Вәлиди 1919: 85-95]. Автор аларга (*-ның, -да, -дан, -га, -да, -ча*) кушымчаларын, (*белән, өчен, кебек, сыман*) бәйлекләрен кертә [Вәлиди 1919: 85-95].

XX гасырның 30-50 елларында чыккан хезмәтләрдә нигездә алты килеш бирелә.

В.Н.Хангильдинның күпьеллык хезмәт нәтиҗәсе булган “Татар теле грамматикасы” морфология 1954 елда, морфология һәм синтаксис 1959 елда басылып чыга. Автор әлеге хезмәтендә килешкә: “...килеш категориясе җөмләдә, башлыча, иянең хәбәргә, башкарылучы иярчен кисәкнең башкаручыга синтаксик бәйләнешләрен белдерә торган грамматик категория ул”, -дигән билгеләмә бирә.Ул, Г.Алпаров тарафыннан күрсәтелгән *–дай/-дәй, -тай/-тәй; -ча/-чә* формаларын килеш кушымчалары дип танымый һәм татар телендә алты килешне генә күрсәтә: баш килеш (яки билгесез килеш), иялек килеше, юнәлеш килеше, төшем килеше, чыгыш килеше, урын-вакыт килеше.

1960 елларда ук М.З.Зәкиев төрки телләрдә яшәп килгән килешләр системасының чынбарлыкка туры килеп бетмәве турында яза. Ул, беренчеләрдән булып, төрки телләр ─ күп килешле, дигән фикергә килә һәм татар теленең килеш кушымчалары рәтенә *-лы, -сыз, -дай, -дагы, -ча* аффиксларын да кертә. Ләкин татар теленең 60-90 елларда чыккан башка грамматикаларында һәм мәктәп дәреслекләрендә бары тик традицион алты килештән торган система гына бирелә (Тумашева 1964; Хәзерге татар әдәби теле, 1965. Современный татарский литературный язык, 1970; Хәзерге татар әдәби теле морфологиясе, 1972; Тумашева 1978; Татарская грамматика: т.ІІ,1993).

Д.Г.Тумашева “Хәзерге татар әдәби теле” дип аталган хезмәтендә алты килеш формасын бирә. Ул килешләрне, нинди мөнәсәбәтләрне ешрак белдерүләренә карап, ике төркемгә аера: 1.Субъект-объект килешләре: баш, иялек һәм төшем. 2,Урын-ара килешләре: юнәлеш, чыгыш һәм урын-вакыт (Тумашева 1978: 39).

Ф.Ә.Ганиев нигездә М.З.Зәкиев күрсәткән килешләр системасы белән килешә, ләкин *–ча/-чә* кушымчасын гына сүзъясагыч буларак карый. М.З.Зәкиевның соңгы елларда чыккан хезмәтендә дә *-ча/-чә* формасы килешләр системасына кертелмәгән. Ф.Ә.Ганиев үзенең хезмәтләрендә синтетик килешләрне түбәндәге тәртиптә биргән:

1. Именительный (баш килеш – *таш, урман)*

2.Родительный (иялек килеше – *ташның, урманның)* 3.Направительный (юнәлеш килеше – *ташка, урманга*).

4.Винительный (төшем килеше): а) винительный определенный (билгеле төшем килеше –*ташны, урманны*); б) винительный неопределенный (билгесез төшем килеше *- таш, урман*).

5. Исходный (чыгыш килеше –*таштан, урманнан*).

6. Уподобительный (охшату килеше - *таштай, урмандай*).

7. Лишительный (юклык килеше - *урмансыз, сыерсыз*).

8. Обладательный (барлык килеше - *урманлы, сыерлы*).

9. І Местно-временной (І урын-вакыт килеше - *ташта, урманда, минутта, вакытта).*

10. ІІ Местно- временной (І урын- вакыт килеше- *таштагы, урмандагы, вакыттагы).*

Бүгенге көндә, татар телендә килеш төшенчәсе җитәрлек дәрәҗәдә ачык билгеләнмәгән, килеш категориясен ачыклауның анык методикасы эшләнеп җитмәгән. Килеш мөнәсәбәтләрен белдерә торган чараларны ачыклый торган кайбер критерийлар тел белгечләре тарафыннан тәкъдим ителсә дә, гомуми тел белемендә кабул ителгән ныклы критерийлар әлегә юк.

**I.2. Грамматик категория буларак килеш**

Килешләрнең табигатен тирәнрәк аңлау өчен кыскача гына булса да телнең үсешен күз алдына китереп карыйк әле. Билгеле булганча телнең килеп чыгышы һәм үсеше түбәндәге схема буенча бара: *сөйләм авазлар - иҗек - сүз - җөмлә - хикәя.* Менә шушы авазлар һәр телнең нигезен тәшкил итәләр дә инде. Авазлар ике зур төркемгә сузык һәм тартыкларга аерып йөртеләләр. Телдә шушы ике каршылыкның берләшә алу сәләте иҗекләрне барлыкка китерә. Иҗекләр билгеле бер авазларның бердәмлеген тәшкил итсәләр дә, һәр очракта да сүз ясый алмыйлар. Бары тик авазлар бердәмлегеннән лексик мәгънә туганда гына сүзләр барлыкка килә.

Тормыштагы төрле күренешләрне, вакыйгаларны, затларны, предметларны, аларның билгеләрен, санын, кылган гамәлләрне һәм башка төшенчәләрне атау өчен телләрдә күптөрле сүзләр бар. Ләкин гади сүзләр тезмәсе белән генә уй, фикерне җиткереп булмый әле. Төрле күренешләрне, вакыйгаларны тасвирлаганда сөйләүченең фикере тулысынча аңлашылсын өчен предметлар, затлар арасындагы мөнәсәбәтләрне дә тел чаралары ярдәмендә бирергә кирәк. Телгә килеш мөнәсәбәтләрен белдерә торган грамматик чаралар менә шушы җөмлә төзү этабында килеп керәләр дә инде.

Нәкъ менә шул чаралар җөмләдә сүзләр арасындагы бәйләнешне тормышка ашыручы иң төп фактор булып торалар. Әгәр дә бу мөнәсәбәтләр телдә нинди дә булса грамматик чаралар белән күрсәтелмәсә, әйтергә теләгән фикер аңлаешсыз калачак. Мәсәлән: *китап, укучы, ал, ул.* Бу сүзләр ярдәмендә грамматик чаралар кулланып күптөрле фикер әйтергә була: *Ул укучы китап алды. Ул китапны укучы алган. Ул укучы турында китап алды. Укучы аның өчен китап алды. Ул укучының китабын алган. Укучы аның белән китап ала.* һ.б.

Билгеле, грамматик чаралар ярдәмендә телдә килеш мөнәсәбәтләре генә түгел, зат, сан, заман кебек башка грамматик күренешләрдә белдерелә.

Әлбәттә, җөмләдә сүзләр арасындагы мөнәсәбәтләр теге яки бу аралар ярдәмендә белдерелмәгән телләр юк .Әмма бу чаралар (грамматик формалар) барлык телләр өчен дә бердәй түгел, аларның нинди булуы телнең эчке үзенчәлекләренә бәйле. Гомумән, тел белемендә лингвистлар тарафыннан грамматик мәгънәләрне белдерә торган түбәндәге чаралар аерып күрсәтелә: 1) аффиксация; 2) эчке флекция; 3) супплетивизм; 4) редупликация (кабатлаулар); 5) басым; 6) интонация; 7) сүз тәртибе; 8) ярдәмлек сүзләр.

Тел белемендә бу чараларны ике төркемгә– синтетик һәм анали­тик чараларга аерып карау гадәткә кергән. Ләкин аналитиклык һәм синтетиклык күренешен билгеләү мәсьәләсендә төрле карашлар яшәп килә. Бу терминнар белән морфологиядә, синтаксиста һәм лексикологиядә аерым формаларны, синтаксик тезелмәләрне билгелеп йөртәләр. Морфологиядә бер грамматик мәгънәне белдерү өчен мөстәкыйль һәм ярдәмлек сүзнең бергә кулланылуын аналитик форма дип карау киң таралган.

Тел белемендә килеш категориясен тарайтып, формаль ягыннан чыгып кына өйрәнү традициягә кереп киткән. Традицион караш буенча, килеш мөнәсәбәтләрен белдерә торган чаралар бары тик сүзнең үз эчендә генә бирелергә тиеш, дип санала. Төрләндергеч чаралар сүзнең үз эчендә булган телләрдә килеш категориясе бар дип таныла, ә төр­ләндергеч чаралар сүздән аерым булган телләрдә килеш категориясе йә бөтенләй юк, йә тиешле дәрәжәдә формалаша алмаган, дип уйланыла. .

Тел белемендә грамматик категория төшенчәсе ике мәгънәдә йөри: 1) грамматик категория дип телнең грамматик төзелеше өчен хас булган гомуми төшенчәләрне атыйлар, мәсәлән, сан, килеш, род, заман һ.б.; 2) бертөрле грамматик билгеләр жыелмасына ия булган сүзләр төркемнәрен дә грамматик категория диләр [Сафиуллина 2001: 210].

Килешләрне өйрәнгәндә, безне бу төшенчәнең беренче мәгънәсе кызыксындыра. Грамматик категория төшенчәсен билгеләгәндә, тел галимнәренең фикерләре аерылмый.

Татар телендә килеш мөнәсәбәтләре, нигездә, аффиксаль чаралар, флекция һәм ярдәмлек сүзләр аркылы ачыклансалар да, сүз тәртибе, интонация, басым кебек чараларның да роле зур булуын истән чыгармаска кирәк. Җөмләдә килеш мөнәсәбәте бернинди дә кушымча яки ярдәмлек сүз белән белдерелмәсә, килеш мөнәсәбәтен ачыклаучы төп чара булып сүз тәртибе кала.

**ИКЕНЧЕ БҮЛЕК**

**МӘКТӘП ДӘРЕСЛЕКЛӘРЕНДӘ КИЛЕШ ГРАММАТИК КАТЕГОРИЯСЕНӘ ӨЙРӘТҮ ҮЗЕНЧӘЛЕКЛӘРЕ**

Күзәтүләрдән күренгәнчә, без анализлаган рус мәктәпләрендә укучы татар балалары өчен төзелгән программада 3 һәм нче 6 нчы сыйныфта өйрәнелә.

3 нче сыйныфта килеш грамматик категориясе грамматик күренеш буларак өйрәнелә башлый, төрле килеш формалары төрле текстларда, диалогларда, аерым күнегүләрдә очрый һәм кулланыла. Укучылар теге яки бу килеш формасын, гадәттә, синтаксик нигездә, ягъни җөмлә калыплары аша үзләштерәләр.

Ф.Ф. Харисов һәм Ч.М. Харисова тарафыннан төзелгән, Татарстан Республикасы Мәгариф һәм фән министрлыгы тарафыннан тәкъдим ителгән 3 нче сыйныф дәреслегендә *Кем?, Нәрсә?, Кайда?, Кая?*һ.б. кебек сорау формалары аша баш, иялек, юнәлеш, чыгыш, төшем һәм урын-вакыт килешләре өйрәнелә.

Күп нокталар урынына тиешле исемнәрне куеп языгыз.

1. Эшче (к е м?) станокта эшли.
2. ... (кем?) гимназиядә укый.
3. Тышта ... (нәрсә?) улый.
4. ... (кем?) дәфтәр тикшерә.
5. Тиен ... (нәрсә?) киптерә.
6. Аю ... (нәрсә?) ярата.

И с е м н ә р: укучы, укытучы, буран, бал, гөмбә.

186. Җөмләләрне күчереп языгыз. Иялек килешендә килгән исемнәрнең астына сызыгыз.

* + 1. И туган тел, и матур тел, әткәм-әнкәмнең теле! (Габдулла Тукай.)
    2. Әниемнең әнисе әбием була минем. (Әминә Бикчәнтәева.)
    3. Яфраклары яшел ак каенныц, хәтфәҗәйгән кебек һәр ягы. (Зыя Ярмәки.)

188. Текстан юнәлеш килешендәге исемнәрне табыгыз. Аларга нинди кушымчалар ялганган?

-Исәнме, Гүзәл! Кая барасың?

-Исәнмесез! Мин мәктәпкә барам.

-Хәзер каникул бит, анда нишлисез?

-Без сыйныфыбыз белән театрга барабыз.

-Әниең өйдәме?

-Юк. Әни базарга китте.

-Әтиең кая?

83

-Әти заводка эшкә китте. Ул заводта эшли.

-Ярый, сау бул, Гүзәл.

-Сау булыгыз.

202. Белемегезне тикшерегез.

1. Исем нәрсәләрне белдерә?
2. Ялгызлык исемнәргә мисаллар китерегез.
3. Күплек сандагы исемнәргә нинди кушымчалар ялгана?
4. Татар телендә ничә килеш бар?
5. Килешләрне һәм аларның сорауларын әйтегез.
6. Авыл, шәһәр сузләрен килешләр белән төрләндерегез.

Н.В. Максимов һәм М.З. Хәмидуллиналар тарафыннан төзелгән 6 нчы сыйныф дәреслегендә исә, килеш грамматик категория буларак каралып, һәрбер килешнең мәгънәсе, грамматик функциясе өйрәнелә.

155. Укыгыз. Күплек сандагы исемнәрне табып, кушымчаларын аерып әйтегез.

1. Малайлар авызларына кергән суны бөркә-бөркә йөзәләр, чумалар, су чәчрәтешәләр. 2. Габдулла уйларыннан айнып китте. 3. Габдулла капчыгын күкәйләр һәм прәннекләр белән тутырып кайтып керде. 4. Уеннар да уйналып бетте, сөйләнәсе әкиятләр дә сөйләнде. (Ә. Фәйзи)

156 Рус телендә берлек һәм күплек яки күплек санда гына кулла­ныла торган исемнәрне татарчага тәржемә итегез.

Мост – мосты, школа – школы, улица – улицы, день – дни, родинка – родинки, поле – поля, дворец– дворцы,

* 1. Әкиятләрдән алынган җөмләләрне татарчага тәрҗемә итеп языгыз. Калын хәрефләр белән бирелгән бәйләүче чараларның мәгънәләрен анлатыгыз.

1. Идет он к старшему. 2. Поехали они вместе на луга. 3. Царь от удивления подпрыгнул. 4. Пусть поспешит ко мне ни пешком, ни на лошади, ни в одежде, ни без одежды, ни с подарком, ни без подарка. 5. Косил однажды косарь траву на лугу, устал, сел под кустом отдохнуть. 6. Выложили кашу на блюдо, сделали в серединке ямку, налили в ямку масла. 7. Бедняк запустил ложку в кашу, перемешал ее сверху донизу.

* + 1. Укыгыз. Исемнәрне табып, җөмләдәге функцияләрен аңлатыгыз.

Ишәк өстендә *(мәзәк)*

Хуҗа ишәгенә атланып базарга китеп барганда, аның артыннан ат менгән бер бай килеп җиткән. Ул, Хуҗаны хурламакчы булып:

* Я, ишәк өстендә бару ничек, әйбәтме?–дип сораган.
* Атка атланган ишәккә караганда, акыллы баш булып, ишәккә атланып йөрү куңеллерәк,– дип жавап кайтарган Хуҗа.
  1. Куп нокталар урынына тиешле кушымчалар өстәп языгыз.

Бикмулла карт, бүреген салып, өстәл... куйган да, башын бормыйча, күзен генә йөртеп, каршында утыручылар... әле берсенә, әле икенчесенә карап-карап тора. Ул сөйләгәнне ишетеп бетерми, докладын... ниләр әйтелүен каршысын... утыручының чыраен... булса да, шәйләп калырга чамалый. Өстәл... түбән башындарак Йөзлебикә утыра. (Г. Бәширов)

Күп нокталар урынына тиешле килеш кушымчаларын куеп, күчереп языгыз. Тартым кушымчаларының ялгану үзенчәлеген аңлатыгыз.

1. Рус солдат...на сугыш кирәк булмаган кебек, немец солдат...на да кирәкми. (Т. Гыйззәт) 2. Зоя Гаязның күзләр...нә карады. Рахмановның йөз...нә куе кызыллык чыкты. 3. Кыз әти...нә елыша төште һәм авыз...н әтисенең колаг...на якын китереп пышылдап куйды. (М. Әмир) 4. Балалар газе­та...нда Гаделшинның мәкаләләр... басылып чыкты. Шунда ук Фәниярның фото...н һәм шигырьләр...н биргәннәр иде. (Ф. Яруллин)

Калын хәрефләр белән бирелгән сүзләрдәге мәгънәле кисәкләрнең тамырга ялгану үзенчәлеген аңлатыгыз.

Үр н ә к :

Солдатына — солдат-ы-на (тамырга башта тартым, аннан соң юнәлеш килеше кушымчасы ялганган); ...

1. Татарчага тәрҗемә итегез. Предметның кайсы затка кара­ганлыгы рус һәм татар телләрендә ничек белдерелүен аңлатыгыз.

1. Мои новые родители были трудолюбивы. (Г. Тукай) 2. Летят над рекою дикие утки, возвращаются на свою родину журавли. (И. Соколов-Микитов) 3. Старшая сестра учила младшую читать. (Л. Пантелеев) 4. Чашка выскользнула из маминых рук. Он взял ее за руки, гладил по волосам. (Н. Артюхова) 5. Васяткина мать выбежала на крыльцо. (Л. Воронкова) 6. Долго смотрел Петя на мамину работу. (Е. Пермяк) 7. Отец Оли работал на другом берегу Волги. (А. Седугин) 8. У Сережи радость: он с мамой и папой переехал в новый дом. (В. Чаплина)

Күзәтүләрдән күренгәнчә, мәктәп дәреслекләрендә килеш формаларын өйрәнү, кабатлау һәм ныгыту өчен күптөрле күнегүләр тәкъдим ителгән. Бу күнегүләрнең эзлекле тәртиптә бирелүе укучыларның килеш формалары турындагы белемнәрен ныгытырга, сөйләмдә кирәкле форманы дөрес сайларга һәм аңлап кулланырга ярдәм итәчәк.

**2.1. Килеш грамматик категориясен тикшерү алымнары**

Укучыларның белем һәм күнекмәләрен тикшереп бару, бәяләү  
укытуның әһәмиятле өлешен тәшкил итә. Тикшерүнең төп максаты –   
укучыларның белем һәм күнекмәләрен даими күзәтеп бару. Ә бу, үз  
чиратында, укучының кайсы теманы яхшы үзләштерүен яисә җитәрлек  
дәрәҗәдә үзләштерә алмавын, татар теленә өйрәтүдә тагын нәрсәләр  
эшләргә кирәклеген күрсәтә, укытуның сыйфатын, нәтиҗәлелеген  
яхшыртырга ярдәм итә.

Тикшерүнең төп объекты – укучыларның программа таләпләренә туры китереп үзләштергән белем һәм күнекмәләреннән гыйбарәт. Тикшерү эше методик яктан дөрес һәм нәтиҗәле булсын өчен, ул барыннан да бигрәк гадел булырга тиеш. Моның иң мөһим шартларыннан берсе – тикшерү вакытында укучыларга тәкъдим ителгән эшләрнең катлаулылыклары ягыннан мөмкин кадәр бердәй булуы.

Укучыларның белем һәм күнекмәләрен тикшерү эшен системалы үткәрү максатыннан, чирек башында агымдагы, тематик һәм йомгаклау характерындагы тикшерү эшләре үткәрелә. Тикшерү эшен үткәргәндә, укучылар өчен тыныч шартлар тудыруның әһәмияте зур. Шулай ук укычыларның үз-үзен тыныч тотарга, барлык игътибарлары үтелгән материалны искә төшереп, дөрес җавап бирүгә юнәлтелгән булырга тиеш.

Рус телле мәктәптә укучы балаларның үзенчәлекләрен исәпкә алып, укучыларның белем һәм күнекмәләрен тикшерү дөрес нәтиҗә бирсен өчен, иң уңай эш төрләрен кулланырга кирәк.

Без эшебездә, тикшерүнең бер ысулы булган күнегүләрне карарга булдык.

Грамматик биремнәр билгеле бер күләмдәге лексик-грамматик материалны үзләштергәч, тикшерү ысулы буларак тәкъдим ителә. Аларны материалны тиз үзләштергән укучыларга дәрестә өстәмә эш итеп тә бирергә мөмкин. Биредә укытучы укучыларны һәр биремнең эчтәлеге белән таныштырырга тиеш.

Биремнәрдәге лексик-грамматик материал, программа һәм дәреслекләрдәге лексик һәм грамматик минимумга туры килергә тиеш. Биремнәр реаль кулланылыштагы формаларны бирергә тиешләр. Шуңа күрә грамматик күнекмәләрне формалаштырганда һәм тикшергәндә, коммуникатив юнәлештәге биремнәрдән файдаланырга кирәк. Биремнәрне төзегәндә әлеге принципларны истә тотып эшләргә тырыштык.

3 нче сыйныфта укучыларның грамматик күнекмәләрен үстерү өчен, түбәндәге биремнәрне тәкъдим итәбез.

**1. Татарча әйтегез.**

Мы ездили в сад. Там мы посадили яблоню и вишню. Папа копал яму. Сестра поливала.

* 1. **Тиешле сүзләрне куеп яз.**

Марат ... эшли. Алсу ... су сибә. Балалар ... кайталар.

**3.Текстны дәвам ит.**

Мәктәптә бик күп түгәрәкләр эшли.

1. **Җөмләләрне дөрес урнаштыр.**
2. Балалар циркка йөрергә яраталар.
3. Казан циркында бик матур.
4. Цирк Кремль янында урнашкан.
5. Тукталыштан цирк ерак түгел.

**5.*****Сүзләрне бирелгән килештә куегыз (Дәреслек белән эш)***

Кыш.

Урам(у-в.к.) ... кар ява.Агачлар (ю.к.)... кар куна.Таулар(и.к.) башлары кар белән каплана, елгалар (у-в.к.) ... боз ката.Шулай бар табигать(т.к.) ... төс(ю.к.)... күмеп кыш килә,кыш!

**6.** 1нче төркем:килешләр белән төрләндереп яза.

Урман,кош.

2 нче төркем:сүзтезмәләргә кушымчалар өстәп яза.

Урман...(ю.к.) бару, болын...(ч.к.) кайту, яңгыр...(б.к.) яву, чәчәк...(т.к.) җыю, кош...(и.к.) тавышы,кояш...(у-в.к.) кызыну.

Бу сүзләр белән җөмләләр уйла.

**7.** Сүзләргә дөрес кушымчалар өстәгез(Тактага язабыз)

Б. к. укучы урам

И. к. укучы урам

Ю.к. укучы урам

Т.к. укучы урам

Ч.к. укучы урам

У.-в.к. укучы урам

6 нчы сыйныфта укучыларның грамматик күнекмәләрен үстерү өчен, түбәндәге биремнәрне тәкъдим итәбез.

1. **Бирелгән үрнәк буенча исемнәрне сан, килеш, тартым кушымчалары белән төрләндереп языгыз.**

*Үрнәк: Фамилия — фамилияләр*

*Фамилия — фамилия-нең, фамилия-гә, фамилия-не, фамилия-дән, фамилия-дә*

*Фамилия — фамилиям, (-без, -гез, -ләре),*

*Фамилия — фамилия-ләр-ебез-не, фамилия-ләр-егез-гә, фамилия-ләр-е-ннән*

1) Лекция, технология, администрация, консерватория, территория, декорация, фантазия, репетиция, рецензия, композиция, конференция, аудитория, иллюстрация, антология, аннотация, ария, эволюция, каллиграфия, диссертация, декларация, академия, санитария, иллюзия.

2) Учреждение, предприятие, положение, сочинение.

3) Галерея, ассамблея, аллея, батарея, траншея, лоторея.

4) Лицей, хоккей, мавзолей; профилакторий, санаторий, гербарий, планетарий, дельфинарий, аллюминий, комментарий.

1. **Исемнәрне сан, килеш, тартым кушымчалары белән төрләндерегез. Бирелгән сүзләрне кулланып, 10 җөмлә төзеп языгыз.**

1) Модель, медаль, июль, гастроль, рояль, автомобиль, патруль, фестиваль, акварель, ансамбль, мораль, вексель, дуэль, бандероль, деталь,вермишель, коктейль, карамель.

2) Власть, волость, нефть, повесть, промышленность.

3)Ноябрь, декабрь, январь, лагерь, календарь, секретарь.

4) Банк, очерк, митинг, лозунг, маркетинг, киоск, бланк, парк.

5) Интеллегент, концерт, доцент, конкурент, парламент, документ, менеджмент, абонемент, темперамент.

6) Дирижер, диспансер, центнер, офицер, режиссер, диспетчер, тренер, лидер, мэр, тенор, шофер, актер.

7) Баһадир, Җиһангир, сувенир, анализ, грузин.

1. **Да/дә, та/тә формасының теркәгеч, кисәкчә яисә кушымча буларак дөрес язылышын аңлатыгыз.**
2. Дөнья (да) әле бер (кемнең) (*дә)* яратудан баш тартканы юк. (Н.Фәттах).
3. Тик шулай (*да)* аның бу яктан, бу өйләр, бу кешеләр, мал-туарлар арасыннан беркая (*да)* китәсе килмәде (Н.Фәттах).
4. Болар барыннан (*да)* элек күңелдә өмет чаткысы уяталар. (Г.Ахунов).
5. Хәсән Туфан, гомер юлын (*да)* һәм иҗатын (*да)* нинди генә авырлыкларга, фаҗигаләргә юлыкмасын, туган җиренә, туган халкына, шигъриятенә булган ышанычын бер (кайчан) (*да)* җуймады (Г. Ахунов).
6. Ни сәбәптер, шул мизгел (*дә)* үк егетнең миңа төбәлгән күзләре һәм нечкә коңгырт кашлары белән мәрмәрдәй ап-ак маңгае минем игътибарымны җәлеп итеп (*тә)* өлгерде (Ә.Еники).

**4.Нокталар урынына кирәкле килеш кушымчаларын куеп языгыз.(Карточкалар таратыла)**

1) Урман һава... сафландыра. 2) Дару үләннәре... бик күбесе урман... үсә. 3) Бер ялганласаң, икенче чын сүзең... дә ышанмаслар. 4) Аз эш күп сүз... яхшырак. 5) Унынчы һәм унберенче сыйныф укучылары... Ачык ишекләр көне... чакырабыз. 6) Балалар җәйге ял... зур түземсезлек белән көтеп алдылар. 7) Сәяхәтчеләр иртән иртүк юл... чыктылар. 8) Мин 1990 ел... уникенче августы... Казанбаш авылы... туганмын. 9) Сыйныф җитәкчесе... сүз бирделәр. 10) Мин туган авылымның матурлыгы... сөенеп бетә алмыйм.

**5.Тест**

1.Юнәлеш килеш сорауларын күрсәт.

1) Кемдә? нәрсәдә?

2) Кемгә? нәрсәгә? кая?

3) Кемнән? нәрсәдән?

2.Чыгыш килешенәдге исемнәрне тап.

1)Авылны, китапны,урманны

2)Урамда,мәктәптә,кызда

3) Әнидән,дәфтәрдән,укучыдан

3. Болын һәм бакча сүзләрен килешләр белән төрләндер.

4. Кемдә? Нәрсәдә? кайсы килеш соравы.

1)Чыгыш килеше

2)Юнәлеш килеше

3)Урын-вакыт килеше

5.Мәкальләрдәге хатаны тап.

1) Ялгыз агач җил сындырыр.

2) Яхшы сүз бал татлы.

3) Көч беләк түгел йөрәктә.

Гомумән алган вакытта, укытучы төрле алымнардан файдалана ала. Аларны төзүгә, тәкъдим итүгә иҗади якын килү сорала, ләкин һәрвакыт укучыларның яшь үзенчәлекләре исәпкә алынырга тиеш.

**ЙОМГАК**

Яшәеш барышында бер предмет белән икенче бер предмет, зат, күренешләр арасында туа торган мөнәсәбәтләрнең телдә билгеле бер грамматик чаралар ярдәмендә белдерелүе килеш категориясен барлыкка китерә. Килеш – грамматик категория, ул морфология белән дә, синтаксис белән дә тыгыз бәйләнгән. Җөмләдә килешләр ярдәмендә исемнең башка җөмлә кисәкләренә карата синтаксик бәйләнеше ачыклана. Әйтеп үтелгәнчә, телдә килеш категориясе булсын өчен, грамматик мәгънәләр ниндә дә булса грамматик чаралар ярдәмендә белдерелергә, ачыкланырга тиеш

Рус мәктәбендә укучы балаларга татар телен укыту, татар телле балаларны рус теленә өйрәтүнең нәтиҗәлелеген арттыру юлында бу – мөһим шартларның һәм чаралар­ның берсе – телләрне чагыштырып өйрәтү.

Әгәр укучы туган тел һәм чит телнең охшаш һәм аермалы якларын яхшы белсә, икенче телне өйрәнү җайлырак барачак. Шулай ук, үзара бәйләнештәге телләрнең охшашлык һәм үзенчәлекләре нигезендә ясалган нәтиҗәләр дә бәхәссез теоретик кыйммәткә ия.

Хәзерге көндә мәктәпләребездә татар телен рус һәм башка милләт ба­лаларына укыту, аның барлык таләпләргә җавап бирә торган методика­сы турында сүз барганда, татар һәм рус телләрен чагышты­рып өйрәнү, фәнни мәгълүматларга киңрәк таяну аеруча зур әһәмияткә ия.

Мәктәп дәреслекләрендә килешнең формаларын өйрәнү тулы  
бер системаны тәшкил итә. Килешнең алты формасын   
өйрәнү максат итеп куелган һәм шул нисбәттән күпсанлы биремнәр тәкъдим ителгән.

Беренче дәресләрдә биремнәр татар һәм рус телләрендә бирелсә, алга таба гел татар телендә генә бирелеп бара. Алар берничә төргә  
кайтып кала: дөрес әйтү;уку; дөрес язу һ.б.

Күнегү төрләреннән күренгәнчә, дәреслек авторлары күптөрле биремнәр тәкъдим итәләр һәм укучылар алар нигезендә килеш формаларын гамәли үзләштерә алалар.

Укучыларның грамматик белемнәрен һәм сөйләм күнекмәләрен тикшереп бару, бәяләү укытуның әһәмиятле өлешен тәшкил итә. Рус телендә сөйләшүче балаларга татар телен укытуның үзенчәлекләрен исәпкә алып, укучыларның белем һәм күнекмәләрен тикшерү дөрес нәтиҗә бирсен өчен, иң кулай эш төрләрен кулланырга кирәк. Килеш формаларын үзләштерүне тикшерү өчен, без үзебез төзегән тестлар һәм биремнәрне тәкъдим иттек. Алар программа таләпләренә туры китереп эшләнде. Хәзерге көндә бу биремнәрне кулланылышка кертергә мөмкин, ягъни укытучылар татар теле дәресләрендә алардан файдалана алалар.

Гомумән алганда, балаларга татар телен укыту, бигрәк тә аларның грамматик күнекмәләрен үстерү актуаль мәсьәлә булып кала. Димәк, килеш категориясен камил белү – белем бирү системасында ике предметны – татар һәм рус телләрен аңлау һәм төшенү, аерым–аерым түгел, бәлки телне үзләштерү процессында үзара аңлашуга сәләтле итеп, укучыларның дөньяга карашын башка мәдәният мәгълүматлары белән баетырга, мөһим дидактик проблемаларны чишәргә мөмкинлек бирә.Шуңа күрә бу юнәлештә тикшеренүләр үткәрү, эзләнүләр алып бару, укытучыларның алдынгы тәҗрибәләрен өйрәнү мөһим эш дип саныйбыз.

**ЧЫГАНАКЛАР**

* + 1. Максимов Н.В., Хәмидуллина М.З. Татар теле: рус телендә урта гомуми белем бирүче мәктәпнең 6 нчы сыйныфы өчен дәреслек (татар балалары өчен) / Н.В. Максимов, М.З. Хәмидуллина. – 5 нче басма. – Казан: Мәгариф, 2012. – 191 б.

**ӘДӘБИЯТ**

**Татар телендә**

1. Вәлиди Җ. Татар теленең грамматикасы / Җ.Вәлиди. – Казан: Татарстан китап нәшрияты, 1919. – 163 б.

2. Ибраһимов Г.И. Татар телен ничек укытырга (Телебезнең методикасы хакында бер тәҗрибә) / Г.И.Ибраһимов. – Казан: Сабах, 1916. – 90 б.

3.Тумашева Д.Г. Хәзерге татар әдәби теле. Морфология / Д.Г.Тумашева. – Казан: КДУ нәшрияты, 2008. – 222 б.

4. Хисамова Ф.М. Татар телендә килеш категориясен өйрәнүгә карата / Ф.М.Хисамова // Күпмилләтле дәүләт шартларында туган телне саклау һәм үстерү: проблемалар һәм перспективалар. - Казань: КДУ, 2006. – 176 – 180 б.

**Рус телендә**

11. Закиев М.З. К вопросу категории падежа в тюркских языках / М.З. Закиев //Проблемы тюркологии и истории востоковедения. - Казань: Изд-во КГУ, 1987. – С. 288-344.

12.Шакирова Л.З. Основы методики преподавания русского языка в татарской школе / Л.З.Шакирова. – Казань: Магариф, 1999. – 351 с.